b'\n_START_ARTICLE_\n\xc3\x9cRO Arenguprogramm\n_START_PARAGRAPH_\n\xc3\x9cRO Arenguprogramm (inglise United Nations Development Programme, l\xc3\xbchendatult UNDP) on \xc3\x9cRO \xc3\xbclemaailmne arengule sihitud v\xc3\xb5rgustik, mille eesm\xc3\xa4rk on toetada riiklikke ja regionaalseid arenguprogramme, kusjuures t\xc3\xa4helepanu keskmes on madalama elatustasemega riigid ja arengumaad. Arenguprogramme realiseerivad riiklikud ja valitsusv\xc3\xa4lised organisatsioonid._NEWLINE_Kesk- ja Ida-Euroopa arenguprogramme koordineeritakse UNDP Regionaalsest Keskusest, mis asub Bratislavas.\n_START_SECTION_\n\xc3\x9cRO Arenguprogramm Eestis\n_START_PARAGRAPH_\nEestis on arenguprogramm toetanud eriti teadlikkuse t\xc3\xb5usu ja koolitust, algatamaks (ja l\xc3\xa4bi viimaks) j\xc3\xa4tkusuutliku arengu programme nii riiklikul kui ka kohalikul tasandil. Nende seas v\xc3\xa4\xc3\xa4rivad mainimist "Eesti 21 projekt", Hiiumaa, Kallaste jt arengukavad.'